stanford-oval/wikipedia huggingface dataset:
Pullakkonoet

| Pullakkonoet |
| --- | --- |
 Anthracoidea pratensis -pullakkonokea  vahasaran (Carex flacca) emitähkän pullakoissa
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Nokisienet Ustilaginomycotina
Luokka::  Varsinaiset nokisienet Ustilaginomycetes
Lahko::  Ustilaginales
Heimo::  Anthracoideaceae
Suku::  Pullakkonoet Anthracoidea  Bref.
Alasuvut
 Anthracoidea  Proceres 
Katso myös
   Pullakkonoet Wikispeciesissä   Pullakkonoet Commonsissa 
Infobox OKVirheellinen NIMI-arvo: 
Pullakkonoet (Anthracoidea) on nokisienten alakaareen, Ustilaginales-lahkoon kuuluva sienisuku. Sukuun kuuluu 109 lajia ja sukuun kuuluvia lajeja esiintyy kaikkialla maapallolla. Suvun tyyppilaji on Anthracoidea caricis. Pullakkonokien suku voidaan jakaa kahteen alasukuun: Anthracoidea ja Proceres.
Pullakkonoet kasvavat sarakasvien (Cyperaceae) heimoon kuuluvilla kasvilajeilla. Osa suvun lajeista loisii monella eri isäntäkasvilajilla ja osa tavallisesti vain yhdellä tai muutamalla keskenään lähisukuisella isäntäkasvilajilla. Monien pullakkonokien tieteellisten nimien lajinimi on sama tai lähes sama kuin sen tavallisen isäntäkasvilajin tieteellisen nimen lajinimi. Pullakkonokilajeja tavataan erityisesti saroilla (Carex) niiden pullakoissa, mutta myös sarakkeilla (Kobresia) ja sarakeilla (Uncinia). Pullakkonokien infektoimista emikukkien sikiäimistä ei kehity siemeniä. Saroilla tavataan pullakkonokien lisäksi muihinkin sienisukuihin kuuluvia nokisieniä.
Suomessa on tavattu useita pullakkonokilajeja, joista osa on aiemmin luokiteltu silmälläpidettäviksi, mutta myöhemmin jätetty arvioimatta. Suomessa kasvaa kuitenkin monia pullakkonokilajien isäntäkasvilajeja ja osa niistä on aivan yleisiä.
Suomalainen Ilkka Kukkonen sekä unkarilainen Kálmán Vánky ovat tutkineet sekä nimenneet useita pullakkonokilajeja, ja heidän mukaansa onkin nimetty lajit Anthracoidea kukkonenii sekä Anthracoidea vankyi.
Aiheesta muualla

Laji.fi: Pullakkonoet (Anthracoidea)
Catalogue of Life: Anthracoidea (englanniksi)
Alias (televisiosarja)

| Alias |
| --- | --- |
 Sarjan logo.
Tyyli:  draama, toiminta
Kestoaika:  40–42 minuuttia
Luoja(t):  J. J. Abrams
Pääosissa:  Jennifer Garner Michael Vartan Victor Garber Ron Rifkin Carl Lumbly Kevin Weisman Bradley Cooper Merrin Dungey Greg Grunberg Lena Olin David Anders Melissa George Mía Maestro Rachel Nichols Balthazar Getty Élodie Bouchez Amy Acker
Alkuperämaa:  Yhdysvallat
Alkuperäiskieli:  englanti
Verkko:   ABC  Nelonen
Esitetty:  30. syyskuuta 2001 – 22. toukokuuta 2006
Tuotantokausia:  5
Jaksoja:  105
Aiheesta muualla
IMDb 
Alias on yhdysvaltalainen toiminta- ja draamasarja, joka kertoo vakoojista ja heidän mutkikkaasta elämästään ja työstään. Sarja alkoi yhdysvaltalaisella ABC-kanavalla 30. syyskuuta 2001 ja päättyi 22. toukokuuta 2006, ja sitä tehtiin yhteensä viisi tuotantokautta. Suomessa Nelonen on esittänyt kaikki kaudet kertaalleen, ja kaksi ensimmäistä kautta uusittiin kanavalla TV Viisi. Sarjan loi J. J. Abrams.
Sarjan pääosaa näyttelee Jennifer Garner, joka esittää Sydney Bristowia, CIA:n agenttia, joka pukeutuu usein peitetehtävissään valeasuihin. (Alias)
Tuotanto

Aliasta tuotti Touchstone Television ja Bad Robot Productions. Sarja kuvattiin kokonaan Los Angelesin alueella eikä yhtään jaksoa ole kuvattu sen ulkopuolella, vaikka sarjassa vieraillaan lukuisissa eri maissa, kuten suomessa. Poikkeuksena on yksi ensimmäisen kauden jakso, joka kuvattiin Las Vegasissa.
Sarjan luoja J. J. Abrams ja Ken Olin toimivat tuottajina sarjan jokaisella tuotantokaudella. John Eisendrath oli tuottajana kausilla 1–3, Alex Kurtzman ja Roberto Orci kausilla 2–3, Jeffrey Bell kausilla 4–5 sekä Jeff Pinkner ja Jesse Alexander kaudella 5. Sarjan sävellyksistä vastasi Michael Giacchino.
Näyttelijät ja hahmot

| 0 | 1 | 2 |
| --- | --- | --- |
|  Jennifer Garner  | … |  Sydney Bristow   |
|  Victor Garber  | … |  Jack Bristow   |
|  Ron Rifkin  | … |  Arvin Sloane   |
|  Carl Lumbly  | … |  Marcus Dixon   |
|  Kevin Weisman  | … |  Marshall Flinkman   |
|  Michael Vartan  | … |  Michael Vaughn   |
|  Greg Grunberg  | … |  Eric Weiss   |
|  Bradley Cooper  | … |  Will Tippin (kaudet 1–3, 5)   |
|  Merrin Dungey  | … |  Francie Calfo (kaudet 1–3)    |
|  Lena Olin  | … |  Irina Derevko (kaudet 2, 4–5)   |
|  David Anders  | … |  Julian Sark   |
|  Melissa George  | … |  Lauren Reed (kausi 3)   |
|  Mía Maestro  | … |  Nadia Santos (kaudet 3–5)   |
|  Balthazar Getty  | … |  Thomas Grace (kausi 5)   |
|  Rachel Nichols  | … |  Rachel Gibson (kausi 5)   |
|  Élodie Bouchez  | … |  Renée Rienne (kausi 5)   |
|  Amy Acker  | … |  Kelly Peyton (kausi 5)   |
Juoni

Sarjassa seurataan salaisessa SD-6-nimisessä CIA:n järjestössä työskentelevän Sydney Bristow'n (Jennifer Garner) elämää. Sarjan pilottijaksossa SD-6 murhaa Sydneyn sulhasen, Dannyn, koska Sydney kertoi työstään Dannylle. Sydneylle paljastuu, että SD-6 ei todellisuudessa olekaan CIA:n salainen osasto, vaan maailmanlaajuisen terrorijärjestön solu. Sydney päättää ryhtyä kaksoisagentiksi, ja värväytyy oikeaan CIA:han töihin tavoitteenaan auttaa tuhoamaan SD-6 ja sen muut solut. Seuraavilla tuotantokausilla seurataan Sydneyn elämää CIA:n joukoissa.
Aliaksen pääjuonia ovat mm. SD-6:n tuhoaminen, mystisen 1400-luvulla eläneen tiedemiehen Milo Rambaldin salaisuuksien selvittäminen sekä Sydneyn perhe- ja rakkaussuhteet.
Tuotantokaudet > Tuotantokausi 1

Seitsemän vuotta ennen sarjan alkua, Sydney oli yliopisto-opiskelija, jota lähestyttiin työn merkeissä. Työtä tarjosi SD-6, joka esittäytyi Sydneylle salaisten operaatioiden joukkona osana CIA:ta. Sydney otti tarjouksen vastaan ja pian hän eteni kenttäagentiksi joka lähetettiin usein tehtäville. Sydney kertoo sulhaselleen Dannylle, totuuden, että hän on vakooja, minkä seurauksena SD-6 murhauttaa Dannyn. Sydneyn etäinen isä, Jack Bristow joka on myös SD-6:n agentti paljastaa Sydneylle että SD-6 ei kuulu CIA:han. SD-6 on osa terroristijärjestö Allianssia. Sydney päättää tarjota palveluksiaan oikealle CIA:lle kaksoisagenttina. Hänet hyväksytään CIA:lle ja pian hän aloittaa pitkän peitetehtävän tuhotakseen SD-6 sekä muut Allianssiin kuuluvat solut. CIA:ssa Sydneyn yhteyshenkilö on Michael Vaughn. Pian Sydney myös tajuaa, että hänen isänsä on myös CIA:n kaksoisagentti. Sydneyn ja hänen isänsä välit alkavat lämmetä, sillä he tekevät tiiviisti yhteistyötä ja sopivat vanhoja kiistoja. Iso juoni tuotantokaudella on löytää Milo Rambaldin esineitä. Rambaldi oli kuvitteellinen keksijä ja ennustaja renessanssikaudella. Rambaldi on suuri kiinnostuksenkohde SD-6 johtajalle Arvin Sloanelle. Rambaldin esineisiin muun muassa kuului elektronisia laitteita, sekä taidetta. Rambaldi myös ennusti, että nainen, joka näyttää Sydneyltä, on merkittävässä roolissa maailmassa. Kauden aikana paljastuu myös että Sydneyn äiti, joka luultiin kuolleen auto-onnettomuudessa Sydneyn ollessa kuusivuotias, onkin elossa ja venäläinen vakooja nimeltä Irina Derevko.
Tuotantokaudet > Tuotantokausi 2

Kausi alkaa Sydneyn kuolleeksi luullun äidin Irina Derevkon tullessa mukaan kuvioihin ja antautuessa CIA:lle. Tuotantokauden aikana Sydney saa tuhottua SD-6:n ja siirtyy CIA:n palvelukseen. Sydney tutustuu CIA:n vankina olevaan äitiinsä, mikä aiheuttaa huolta Jackissä sillä hän epäilee Irinan yrittävän juonia Sydneyn puolelleen. Kaudella saadaan selville, että Sydneyn paras ystävä, Francie, on tapettu ja hänet on "kloonattu" henkilöksi joka näyttää Francielta. Hänen oikea nimensä on Allison Doren. Francien kaksoisolennon tehtävänä on vakoilla Sydneytä ja hänen ystäväänsä Will Tippiniä joka on myös päätynyt töihin CIA:lle. Kauden lopussa Francien peite paljastuu, ja sitä seuraavan kahakan seurauksena Sydney vaipuu tajuttomuuteen. Kun hän herää, on hän Hongkongissa. Sydney soittaa esimiehelleen Kendallille joka kertoo lähettävänsä Vaughnin hänen luokseen. Saavuttuaan Hongkongiin Vaughn paljastaa että Sydney on luultu kuolleeksi viimeiset 2 vuotta ja Vaughn on mennyt naimisiin.
Tuotantokaudet > Tuotantokausi 3

Kausi alkaa edellisen kauden paljastuksesta. Kaikki olivat luulleet, että Sydney on kuollut sillä hänen talonsa oli "Francien" kanssa käydyn taistelun jälkeen palanut maan tasalle ja raunioista oli löytynyt Sydneyn DNA:ta. Totuus oli kuitenkin, että Sydney oli kidnapattu terroristiorganisaatio Liiton (The Covenant) toimesta. Liitto yritti aivopestä Sydneyn, jotta hän luulisi olevansa salamurhaaja nimeltä Julia Thorne ,mutta he epäonnistuivat sillä Jack oli Sydneyn lapsuudessa kouluttanut Sydneyn immuuniksi aivopesulle. Kauden alussa Jack on vankilassa sillä hän oli tutkinut Sydneyn kuolemaa Irina Derevkon kanssa ja joutunut syytetyksi rikollisen kanssa työskentelystä. Sydney tutkii kauden aikana katoamistaan ja palaa taas CIA:n palvelukseen. Sydney saa kuulla, että Arvin Sloanesta on tullut kansainvälinen humanitääri armahduksensa jälkeen. Vaughn on naimisissa NSC:n agentin Lauren Reedin kanssa. Kauden aikana paljastuu, että Reed on Liiton kaksoisagentti.
Tuotantokaudet > Tuotantokausi 4

Kausi alkaa siitä, kun Sydney saa tietää, että Jack on tappanut Sydneyn äidin Irina Derevkon, sillä tämä oli lähettänyt palkkamurhaajan Sydneyn perään. Sydney on siirtynyt työskentelelemään Arvin Sloanen johtamalle salaiselle CIA:n osastolle, APO:lle (= Authorized Personnel Only). APO:ohon kuulvat Sydneyn lähimmät kollegat kuten Dixon sekä Marshall, jotka Sloane on valinnut osaksi tiimiä. Lisäksi ryhmään kuuluu myös Sydneyn siskopuoli Nadia Santos, jonka isä Sloane on. Derevkon perheen tytär, Irinan sisko Elena, on kaudella merkittävässä roolissa. Elena rakentaa jättimäisen Rambaldin esineen, jolla hän ajaa erään venäläisen kaupungin zombiemaiseen hulluuteen. Nadia saa operaation aikana tartunnan ja hänet vaivutetaan koomaan parannuksen keksimisen ajaksi. Kausi loppuu siihen, kun Sydney ja Vaughn ovat menneet kihloihin. Vaughn tunnustaa että hänen nimensä ei ole oikeasti Michael Vaughn ja että heidän tapaamisensa ei ollu sattumaa.
Tuotantokaudet > Tuotantokausi 5

Kauden alussa Vaughn selittää, että hänen oikea nimensä on André Micheaux ja hän on tutkinut hyvin salaista rikollisorganisaatio Prophet 5:tä, mihin hänen isänsä oli aikoinaan sekaantunut. Sydneylle paljastuu, että hän on raskaana. Prophet 5 tapattaa Vaughnin. Kaudella Sydney tutkii Prophet 5:tä ja kouluttaa samalla APO:n uutta tulokasta, Rachel Gibsonia. Myöhemmin Sydney synnyttää tytön, Isabellen. Paljastuu, että Vaughn oli lavastanut kuolemansa Jackin ja Sydneyn avustuksella, jotta Prophet 5 ei olisi yrittänyt murhata häntä. Kauden lopulla muutama päähenkilö saa surmansa ja Rambaldin loppupeli selviää. Sarja loppuu siihen, kun näytetään muutamia vuosia eteenpäin, jolloin Sydney ja Vaughn ovat naimisissa ja heillä on toinen lapsi, Jack.
Oheistuotteet > Soundtrackit

Aliaksesta on julkaistu soundtrackit ensimmäiseltä ja toiselta tuotantokaudelta. Soundtrackien kappaleet ovat sävellyksiä, jotka ovat soineet sarjan jaksojen aikana. Säveltäjänä toimii Michael Giacchino,sarjan tunnusmusiikin on luonut sarjan ohjaaja J. J. Abrams.
Oheistuotteet > DVD-julkaisut

Sarjan kaikki viisi tuotantokautta on julkaistu DVD:nä.
| Kausi | Julkaisu (R2) | Jaksoja | Lisämateriaali |
| --- | --- | --- | --- |
| 1 | 2. syyskuuta 2003 | 22 |  Kommenttiraitoja  Ensimmäisen jakson tuotantopäiväkirja  Poistettuja kohtauksia  Epäonnistuneita kohtauksia  Koe-esiintymisiä  Toisen ja kolmannen kauden trailerit  Koosteet "A Mission Around the World" ja "Marshall Flinkman's Gadget Gallery" |
| 2 | 2. joulukuuta 2003 | 22 |  Kommenttiraitoja  Poistettuja kohtauksia  Epäonnistuneita kohtauksia  Koosteet "The Making of The Telling", "The Making of the Video Game" ja "Undercover: The Look of Alias" |
| 3 | 7. syyskuuta 2004 | 22 |  "Animated Alias: Tribunal" -lyhytanimaatioelokuva  Kommenttiraitoja  Poistettuja kohtauksia  Epäonnistuneita kohtauksia  Koosteet "Gadget Lab", "The Alias Diaries" ja "Team Alias" |
| 4 | 25. lokakuuta 2005 | 22 |  Kommenttiraitoja  Poistettuja kohtauksia  Epäonnistuneita kohtauksia  Koosteet "A Chat With Jennifer Garner", "Meet Mia: Syd's Little Sister", "Marshall's World", "The Guest Stars Of Season 4" ja "Anatomy Of A Scene"  Ohjaajan päiväkirja |
| 5 | 21. marraskuuta 2006 | 17 |  Kommenttiraitoja  Poistettuja kohtauksia  Epäonnistuneita kohtauksia  Koosteet "Celebrating 100: Behind The Scenes Of The 100th Episode", "The Legend of Rambaldi", "Heightening the Drama: The Music of Alias" ja "The New Recruit: On Set with Rachel Nichols"  |
Oheistuotteet > Videopeli

Alias videopeli julkaistiin PlayStation 2:lle, Windowsille ja Xboxille 6. huhtikuuta 2004 ja se sijoittuu toisen kauden jaksojen 19 ja 20 väliin. Pelin hahmona on Sydney Bristow, jonka täytyy suorittaa koko ajan hankaloituvia missioita. Pelin ovat luoneet sarjan tekijät ja ääninäyttelijöinä toimivat sarjan näyttelijät kuten Jennifer Garner, Victor Garber sekä Michael Vartan.
Oheistuotteet > Kirjat

Aliaksesta on julkaistu myös kirjoja, joiden juonet sijoittuvat pääosin tapahtumiin ennen sarjan alkua.
1. Recruited – Lynn Mason (2002) 

2. A Secret Life – Laura Peyton Roberts (2003) 

3. Disappeared – Lynn Mason (2003) 

4. Sister Spy – Laura Peyton Roberts (2003) 

5. The Pursuit – Elizabeth Skurnick (2003) 

6. Close Quarters – Emma Harrison (2003) 

7. Father Figure – Laura Peyton Roberts (2003) 

8. Free Fall – Christa Roberts (2004) 

9. Infiltration – Breen Frazier (2004) 

10. Vanishing Act – Sean Gerace (2004) 

11. Skin Deep – Cathy Hapka (2004) 

12. Shadowed – Elizabeth Skurnick (2004)
Kirjojen toinen sarja, nimeltään "The APO Series", sijoittuu neljännen tuotantokauden aikaan.
1. Two of a Kind? – Greg Cox (April 26, 2005) 

2. Faina – Rudy Gaborno, Chris Hollier (April 26, 2005) 

3. Collateral Damage – Pierce Askegren (June 28, 2005) 

4. Replaced – Emma Harrison (July 26, 2005) 

5. The Road Not Taken – Greg Cox (October 4, 2005)

6. Vigilance – Paul Ruditis (December 6, 2005) 

7. Strategic Reserve – Christina F. York (March 7, 2006) 

8. Once Lost – Kirsten Beyer (April 25, 2006) 

9. Namesakes – Greg Cox (July 11, 2006) 

10. Old Friends – Steven Hanna (September, 2006) 

11. The Ghost – Brian Studlet (November, 2006)

12. Mind Games – Paul Ruditis (December 2006) 

13. A Touch of Death – Christina York (December 2006)
Aiheesta muualla

Alias Internet Movie Databasessa (englanniksi)
Anouar Brahem

Anouar Brahem
Anouar Brahem (arab. أنور براهم‎; s. 1957 Tunis) on tunisialainen ud-luutun soittaja ja säveltäjä.
Brahem aloitti udin konservatorio-opinnot Tunisissa 10-vuotiaana. Myöhemmin hänen opettajanaan toimi Ali Sriti. Vuonna 1981 Brahem muutti neljäksi vuodeksi Pariisiin, jossa hän teki yhteistyötä Maurice Béjart'n kanssa.  Vuonna 1989 Brahem solmi levytyssopimuksen ECM Recordsin kanssa. Hän on sittemmin levytyksillään tehnyt yhteistyötä muiden muassa Barbaros Erkösen, Jan Garbarekin, Dave Hollandin, John Surmanin ja Richard Gallianon kanssa. Hän on myös säveltänyt elokuva- ja näyttämömusiikkia. Eräs elokuvista, joihin hän on säveltänyt musiikin, on Palatsin hiljaisuus (1994).
Diskografia

Conte de L'Incroyable Amour (1991)
Madar (1994)
Khomsa (1995)
Thimar (1998)
Astrakan Café (2000)
Le Pas du Chat Noir (2001)
Le Voyage de Sahar (2006)
The Astounding Eyes of Rita (2009)
Souvenance (2014)
Blue Maqams (2017)
Popovo

| Popovo Попово |
| --- | --- |
 Popovon keskustaa
 Popovon sijainti
Valtio:  Bulgaria
Alue:  Tărgovišten alue
Pinta-ala:  
 – Kokonaispinta-ala:  832,9 km²
Väkiluku (2011):  28 441
 – Väestötiheys:  34,1 as./km²
 
 www.popovo.bg 
Infobox OKVirheellinen NIMI-arvo: 
Popovo (bulg. Попово) on kaupunki Tărgovišten alueella Bulgariassa. Vuonna 2011 Popovon kunnan alueella oli 28 441 asukasta. Popovo sijaitsee Balkanvuorten pohjoispuolella Tonavan tasangolla.
Aiheesta muualla

Kuvia tai muita tiedostoja aiheesta Popovo Wikimedia Commonsissa
Porvoon Amisto

Porvoon Amisto tai lyhyemmin Amisto oli ammatillinen oppilaitos Itä-Uudellamaalla lähellä pääkaupunkiseutua. Porvoon ammattiopistossa Amistossa opiskeli yli tuhat opiskelijaa neljässä toimipisteessä Porvoossa, Askolassa ja Loviisassa. Porvoon Perämiehentien toimipiste on Amiston päätoimipiste ja siellä työskentelee myös hallinto. Porvoon ammattiopisto eli Amisto on osa Itä-Uudenmaan koulutuskuntayhtymää, johon Amiston lisäksi kuuluvat aikuiskoulutuskeskus Edupoli sekä Oppisopimuskeskus.
Porvoon Amistossa voi opiskella 17 erilaista ammatillista perustutkintoa 25 eri koulutusohjelmassa. Amistoon haetaan opiskelemaan yhteishaun, lisähaun tai harkintaan perustuvan valinnan kautta. Opiskelu Amistossa kestää keskimäärin kolme vuotta ja perustutkinnon jälkeen opiskelijalla on yleinen jatko-opintokelpoisuus. Tämä tarkoittaa sitä, että opiskelija voi hakea opiskelemaan ammattikorkeakouluun, korkeakouluun tai yliopistoon samalle tai muulle alalle. Perustutkinnon lisäksi Amistossa on myös perustutkintoon valmistavaa ja valmentavaa koulutusta esimerkiksi ilman opiskelupaikkaa jääneille ja maahanmuuttajille.
Amiston toiminnot jatkuvat Edupolin osana vuoden 2018 alusta.
Amistossa opiskeltavat ammatit

Ajoneuvoasentaja
Automaatioasentaja
Datanomi
ICT-asentaja
Kokki
Kosmetologi
Kunnossapitoasentaja
Leipuri-kondiittori
Lähihoitaja
Maalari
Matkailupalveluiden tuottaja
Matkailuvirkailija
Merkonomi
Painotuotantoassistentti
Parturi-kampaaja
Prosessinhoitaja
Putkiasentaja
Sähköasentaja
Talonrakentaja
Tarjoilija
Turvallisuusvalvoja
Varastonhoitaja
Yhdistelmäajoneuvonkuljettaja
Toimipisteet

Amisto Perämiehentie, Porvoo
Amisto Pomo-talo, Porvoo
Amisto Askola, Monninkylä
Amisto Loviisa, Loviisa
Aiheesta muualla

https://www.facebook.com/Amisto.ammattiopisto
Pomo-talo
Pomo-talon sisäänkäynti
André Chamson

André Chamson vuonna 1962.
André Chamson (6. kesäkuuta 1900 Nimes – 1983) oli ranskalainen kirjailija, perinteellisen, hillityn realismin edustaja. Chamson kuvasi teoksissaan kotialueensa Sevennien väestöä. Toisaalta hän kirjoitti sosiaalisiin ja poliittisiin ajanilmiöihin liittyviä älyllisiä teoksia. Vuonna 1956 hänet nimitettiin Ranskan akatemian jäseneksi. Hänen teoksiaan ovat ainakin Les hommes de la route (1927), Le crime des justes (1928), L'Année des vaincus (1934) sekä Le puits des miracles (1946).
André Castanet

| Mitalit | Mitalit | Mitalit |  |
| --- | --- | --- | --- |
|  André Castanet vuonna 1900. |  André Castanet vuonna 1900. |  André Castanet vuonna 1900. |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1900 | 5 000 m joukkuejuoksu |  |
André Castanet oli ranskalainen yleisurheilija ja olympiamitalisti, joka kilpaili kestävyysjuoksussa. Hän edusti seuratasolla SA Montrougea.
Castanet osallistui olympialaisiin kerran, Pariisissa 1900. Hän juoksi tuolloin 5 000 metrin joukkuekilpailussa, jossa Ranska oli toinen hävittyään ainoalle kilpailijalleen brittiläiselle amatööriurheiluliiton joukkueelle, jonka mukana oli australialainen Stanley Rowley. Ranska hävisi kilpailun kolmella sijoituspisteellä pistein 26-29.
Alive

Alive voi viitata seuraaviin:
Kirjallisuudessa

Alive: The Story of the Andes Survivors, vuonna 1974 julkaistu kirja vuoden 1972 Andien lento-onnettomuudesta
Elokuvissa

Elossa (engl. Alive), Frank Marshallin ohjaama elokuva vuodelta 1993
Alive, vuonna 2002 ilmestynyt japanilainen kauhuelokuva
Alive, vuonna 2020 ilmestynyt korealainen kauhuelokuva
Musiikissa

Alive!, Kiss-yhtyeen livealbumi
Alive (in concert), laulajatar Axelle Redin livealbumi vuodelta 2000
Alive 1997, elektronikayhtye Daft Punkin albumi vuodelta 1997
Alive, suomalaisen rockyhtyeen Krakataun albumi vuodelta 1988
Alive, Jennifer Lopezin kappale albumilta J to Tha L-O!: The Remixes
Alive, kappale Pearl Jamin debyyttialbumilta Ten
Alive, Kate Ryanin albumi vuodelta 2006
Alive, Kate Ryanin kappale
Alive, Lazy Bonezin albumi vuodelta 2015
Alive, kristillisen rockyhtyeen P.O.D.:n kappale
Alive, Krewellan kappale vuodelta 2012
Alive, Vincent Buenon kappale, Itävallan edustaja Eurovision laulukilpailussa 2020
Alive, Beastie Boysin kappale albumiltaan The Sounds of Science
Alive Records, levy-yhtiö
Alive, Nekromantixin kappale levyltä Demons are girls best friend, vuodelta 1996
Tietokonepeleissä

Alive, vuonna 2007 julkaistava toimintaseikkailupeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alive”, voi hakea sivunnimihaulla, laajalla sivunnimihaulla tai tekstihaulla.
Aleppon taistelu 2012–2016

Vapaan Syyrian armeija taisteli Aleppossa sodan alkuvuosina.
Aleppon taistelut olivat sarja aseellisia yhteenottoja Syyrian suurimmassa kaupungissa Aleppossa vuosien 2012 ja 2016 välisenä aikana. Taistelut olivat osa Syyrian sisällissotaa. Hallitusta vastaan taistelleet kapinalliset hyökkäsivät Aleppoon kesällä 2012, mutta Syyrian asevoimat pysäyttivät kapinallisten etenemisen. Taistelut Aleppossa ja kaupungin ympärillä juuttuivat ratkaisemattomaksi kamppailuksi, jossa kummallakaan osapuolella ei ollut selkeää yliotetta.
Kapinallisten taistelukykyä heikensivät keskinäiset taistelut ja joukkojen epäjärjestys. Kapinallisten onnistuneimmat operaatiot suorittivat jyrkän islamistiset ryhmittymät. Vuoteen 2014 mennessä Isis oli edennyt kaupungin itäpuolelle. Samana vuonna kapinallisarmeija FSA hylkäsi itäisen Aleppon ja alue jäi jihadisti-islamistien käsiin.
Vuonna 2016 hallituksen armeija saartoi islamistikapinalliset, kehotti siviilejä jättämään kaupungin ja aloitti pommitukset ja hyökkäyksen, jolla se pyrki valtaamaan saartamansa Aleppon osan. Vuoden loppupuolella Venäjän ilmavoimat ryhtyi pommittamaan kapinallisaluetta hallituksen armeijan tukena. Lukuisat sairaaloiden kaltaiset siviilikohteet saivat osumia kranaattikeskitysten ja ilmapommitusten aikana. Marraskuun lopussa vuonna 2016  hallituksen joukot alkoivat kutistaa Aleppon mottia. Joulukuun 15. päivänä hallitus oli voittanut taistelun. Kapinallisia evakuoitiin pois kaupungista ja 22. joulukuuta hallituksen joukot ilmoittivat saaneensa kaupungin kokonaan haltuunsa.
Taistelujen ja ilmapommitusten aikana kaupunki raunioitui pahoin. Kaupungissa ja sen lähialueilla aaltoilleissa taisteluissa kuoli runsaasti siviilejä, joita kapinallisjoukot käyttivät myös asemiaan suojanneina ihmiskilpinä. Suuri osa asukkaista pakeni sotaa ja sen seurauksena syntynyttä tarvikepulaa.
Taistelujen kulku > Huhtikuu–kesäkuu 2012: mielenosoitukset

Syyrian sisällissota puhkesi maaliskuussa 2011 kansannousuna Bašar al-Assadin hallitusta vastaan. Maan suurimmassa kaupungissa Aleppossa syttyi huhtikuussa 2012 mielenosoituksia, joissa opiskelijat osoittivat myötätuntoaan Daraan ja Banijasin kansannousuissa kuolleiden puolesta. Loppuvuonna 2011 ja vuoden 2012 alussa mielenosoitukset olivat jokapäiväisiä, ja pampuin tai veitsin aseistautuneet hallituksen joukot pyrkivät hajottamaan kokoontumisia.
Aleppo pysyi noin 16 kuukautta suhteellisen rauhallisena, vaikka kaupungista tulikin myöhemmin yksi sodan tärkeimmistä taistelukentistä. Kapinalliset käynnistivät hyökkäyksen Aleppon maakunnassa helmikuussa 2012 pääsemättä kuitenkaan itse kaupunkiin, jossa tehtiin joitakin pommi-iskuja. Toukokuussa 2012 hallituksen joukot ampuivat ensi kertaa kovilla Aleppon protestoivia opiskelijoita.